Kolmen maun mansikkakakku | Reseptit | Kinuskikissa
03.07.2018 6 kommenttia	Kategoria: Juusto- ja hyydykekakut, Kesä
Tällaista kakkua meillä syötiin juhannuksen kahvipöydässä. Ajatus näiden kolmen maun yhdistelmästä oli jo pitkään siintänyt mielessäni. Vaikka mansikkaa ja lakritsia ei tyypillisesti liitetä yhteen, minusta makupari on toimiva. Mansikka on riittävän neutraali ja kuitenkin raikas lakritsin rinnalla. Tuoreet mansikat tekevät tästä kesäkakun!
Valkosuklaa-lakritsi-mansikkakakku
Huom! Valmista lakritsikastike jo edellisenä päivänä ja anna sen olla jääkaapissa yön yli ennen vaahdotusta.
Vinkki: Jos lakritsi ei kuulu suosikkeihisi, voit vaihtaa tilalle esimerkiksi tumman suklaan. Katso suklaakerroksen resepti kolmen suklaan kakusta.
n. 225 g lakritsitoffeeta (esim. Alku, Kick, Hopeatoffee)
Laritsitäyte:
lakritsikastike (kts. edellä)
Valmista lakritsikastike edellisenä päivänä. Mittaa kerma kattilaan ja paloittele joukkoon lakritsitoffee. Keitä keskilämmöllä sekoitellen, kunnes lakritsit ovat sulaneet kerman joukkoon. Jäähdytä ja siirrä jääkaappiin.
Laita mansikkatäytteen liivatelehdet likoamaan kylmään veteen. Vatkaa vispikerma ja sokeri vaahdoksi. Sekoita joukkoon vaniljatuorejuusto. Soseuta mansikat. Erota mansikkasoseesta noin desilitra ja kuumenna se kiehuvaksi. Sulata joukkoon liotetut liivatteet. Sekoita liivate-mansikkaseos ja loput mansikkasoseesta vaahdon joukkoon. Kaada vuokaan. Anna hyytyä noin puoli tuntia, kunnes pinta on jähmettynyt. Aloita sitten lakritsitäytteen valmistus.
Laita lakritsitäytteen liivatelehdet likoamaan kylmään veteen. Vatkaa kylmä lakritsikastike vaahdoksi. Kuumenna vesi kiehuvaksi ja sulata siihen liotetut liivatteet. Sekoita liivatevesi lakritsivaahdon joukkoon. Levitä mansikkatäytteen päälle. Anna hyytyä jääkaapissa, kunnes pinta on jähmettynyt.
Laita valkosuklaatäytteen liivatelehdet likoamaan kylmään veteen. Vatkaa vispikerma vaahdoksi. Sulata valkosuklaa mikrossa miedolla lämmöllä (n. 250 W) tai kuumassa vesihauteessa. Yhdistä suklaasula ja vaniljatuorejuusto vatkaimella sekoittaen. Kuumenna vesi kiehuvaksi. Sulata joukkoon liotetut liivatteet. Sekoita liivatevesi valkosuklaa-tuorejuustoseoksen joukkoon. Yhdistä lopuksi kermavaahdon kanssa. Levitä lakritsitäytteen päälle. Anna kakun hyytyä 3 tuntia.
Leikkaa mansikat siivuiksi. Asettele täytteen päälle. Valmista hyytelökuorrute hyytelösokeripakkauksen ohjeen mukaisesti. Levitä sudilla mansikoiden päälle. Irrota kakku vuoasta ja siirrä tarjoilulautaselle.
7.7.2018 21:15 Muokattu 07.07.2018 21:17
Jaana: samoin kuin mari-johannalle, niin myös minulle tuli ensimmäisenä mieleen, että olihan kastike varmasti ehtinyt kunnolla jäähtyä? Lisäksi sitäkin mietin, että kastiketta ei vältämättä kannata peittää mitenkään, koska jäähtyessä kanteen saattaa tiivistyä vettä, ja vesi valuu kastikkeeseen. Tämä voi ilmeisesti myös aiheuttaa juoksettumisen vaahdotettaessa.
Jaana Rytkönen: Viestissäsi toki kerrot tehneesi ohjeen mukaan,tarkistan kuitenkin vielä että olihan lakukastike todella varmasti kylmää? Eli että jos eilen perjantaina vatkasit sitä vaahdoksi niin kastike oli jo torstaina tehty jääkaappiin?
Itse en täällä mökki olosuhteissa vielä ole kakkua ehtinyt kokeilemaan, mutta tuo kastikkeen ehdoton kylmyys tulee minulla kuitenkin mieleen. Siinä kohti on minulla kerran eräässä kakussa mennyt pieleen.
7.7.2018 0:52
Moi! Juuri tein kyseisen kakun alkuvaiheen, mutta lakritsitäytteen vatkausvaiheen jälkeen täyte juoksettui. Ja vielä pahemmin, kun lisäsin liivatteen veden kanssa. Tein ohjeiden mukaan ja en keksi mikä meni vikaan.
Huomenna juhlat ja kakku nyt sit osittain pilalla 😥
Osaatko kertoa miten voisin onnistua?
Yst.terkuin Jaana
Ps toi lakritsitäyte oli just se mistä itse eniten haaveilin 💕
Miranster ja maris ❤️😊
3.7.2018 22:50
Upeat kerrokset tosiaan! Voin hyvinkin kuvitella, että mansikka ja lakritsi sopivat erinomaisesti yhteen. Ihan niin kuin lakritsi ja vadelmakin. Ja suklaahan taas on loistava makupari sekä mansikan että lakritsin kanssa. Oih, ihan vesi tulee kielelle! 😋
Kerrokset ovat todella hyvän ja herkullisen näköisiä. Sen lisäksi päällä on makeita mansikoita.🙂 Täydellinen kesäjuhliin raikkaana kakkuna.😋